АҞӘА, рашәара 19– Sputnik. Аԥсны Аҵареи аҭҵаарадырреи рминистр Адгәыр Какоба рашәара 19? 2018 шықәса рзы инапы аҵfиҩит Аусԥҟа ареспублика азеиԥшҵаратә усҳәарҭақәа рҟны 1-11-тәи аклассқәа рҵаҩцәа рзы иаку ашколтә форма алагалахарц азы ҳәа аанацҳауеит Аԥсны Аҵареи аҭҵаарадырреи рминистрра аофициалтә саит.
Аминистр иусԥҟа азинмчраа иуеит 2018-2019шш. рзтәи аҵара шықәс ианалаго инаркны. Аԥсны аҵаҩцәа рзы иаку ашколтә форма алагалара хықәкны иамоуп адисциплина арӷәӷәареи, амаҭәа аныҟәгара акультура алааӡареи, ахәыҷқәа рцәамаҭәа аиԥшымзаара аҽацәыхьчареи рзы ҳәа аҳәоит адокумент.
Иара убасгьы Адгәыр Какоба ашколқәа рнапхгаҩцәа рнапы ианиҵеит аҭаацәеи аҭаацәаратә еилакқәа рлахәылацәеи иаку ашколтә форма залагало азы аилыркааратә еиҿцәажәарақәа мҩаԥыргарц.
Аусԥҟа анагӡара ахылаԥшра аҭара лнапы ианҵоуп аминистр ихаҭыԥуаҩ Медеиа Ченгелиаԥҳа.